PODCASTY
-
Reforma SIS – 3. diel: Čo by mala vláda urobiť13. 4. 2021
Zodpovednosť za fungovanie štátu má celá vládna koalícia. Aj keď nemá na komplexnú reformu dosť síl, mala by vytvoriť podmienky pre pozitívne zmeny v Slovenskej informačnej službe. Nestačí dosadiť ďalšieho politického nominanta. Mala by začať očistu SIS a vytvoriť trojúrovňový systém kontroly jej činnosti. Ako, o tom sa rozprávame s Eugenom Kordom z časopisu .týždeň. Či si z toho vláda zoberie inšpiráciu, uvidíme onedlho.
-
Reforma SIS – 2. diel: Hanba na sto rokov12. 4. 2021
Nečítali ste môj rozhovor pre Hospodárske noviny k SIS? Nemusíte. Tu si môžete vypočuť podstatný obsah rozhovoru. Zadržanie riaditeľa SIS políciou je hanbou na sto rokov. Bezpečnostné zložky potreebujú dôslednú deratizáciu. Zatiaľ však SIS a ďalšie bezpečnostné zložky štátu nemajú účinný nástroj vnútornej aj vonkajšej kontroly.
Viac k téme:
-
Čo sa deje na Ukrajine?7. 4. 2021
Úplný záznam rozhovoru pre časopis týždeň na tému aktuálnej situácie okolo Ukrajiny. Ide o prípravu Ruska na skutočnú agresiu, alebo je to len obvyklé rinčanie zbraňamia a testovanie reakcie novej americkej administratívy? Čo by mohli strany konfliktu chcieť a čo je reálne?
-
13 dobrých rád ako sa stať mentálne silným človekom23. 3. 2021
"Skutočným lídrom nie je ten, kto bol zvolený, ale tí z nás, ktorí dokážu pomôcť druhým…" James Altucher.
Rozčuluje Vás politika? Hnevajú Vás športové výsledky? Vytáča Vás svet okolo Vás, alebo prechádzate ťažkou životnou etapou? Nezúfajte! Aj tie najťažšie životné skúšky a najtemnejšiu dobu dokážu mentálne silní jedinci prekonať. Prinášam Vám 13 dobrých rád, ako sa nedať ovládnuť a zlomiť politikou alebo životnými okolnosťami a stať sa skutočne mentálne silným človekom.
-
Reforma SIS -1. diel: Máme problém22. 3. 2021
Dňa 11. marca NAKA zadržala riaditeľa SIS. Už predtým bol vo väzbe jeho zástupca. Avšak problémy SIS začali už jej vytvorením. Dvojdielny podcast špeciál o tom, čo urobiť, aby bezpečnostné zložky vrátane SIS slúžili šátu a nie politikom, či dokonca mafii. V prvom diele prinášam rozbor, prečo je to problém v nezostrihanom rozhovore pre časopis a portál .tyždeň.
-
#9 / 4. novembra 20204. 11. 2020
V dnešnom podcaste sa dopočujete:
1) Aktualita
– námestníčka GP SR nedvojak prezradila svoju skutočnú misiu, ktorou je odovzdať nákazu (pardon "agendu")
– je načase túto nakazenú inštitúciu riadne vydezinfikovať
2) Téma dňa – Ústavné manévre opozície
– R. Fico sa snaží zbúrať právny systém a zavedenú prax, ktorú sám vykonával 10 rokov
– ako je to s kompetenciami vlády SR vi vzťahu k armáde a kto tu klame
– opozícii, vystrašenej NAKA, sa nepodarilo udržať ďalšiu obrannú líniu a vytvoriť chaos pre svoj útek od zodpovednosti
3) Aktualita
– vláde, armáde, samospráve a všetkým zaintereresovaným sa podarilo zorganizovať takmer nemožné
– najväčšiu chybou by bolo opájať sa falošným pocitom víťazstva
– politici by si nemali zvykať, že armádu budú používať na ťahanie horúcich gaštanov a občania a samosprávy by nemali mať prehnané očakávanie od malej a podvyživenej armády.
Podstatne viac priamo v podcaste.
-
-
#8 / 31. októbra 202031. 10. 2020
Podcast nabitý komentármi priamo do čierneho
Z domova:
– celoštátne testovanie a prečo podporujem nedostatočne pripravenú operáciu (štát nemôže stratiť autoritu a dopustiť anarchiu)
– Plán obnovy v podaní straníckych predstáv (čakali sme koaličný návrh, máme zvláštnu súťaž)
Téma dňa: Rozhodovanie ústavného súdu o kolegoch
– aby NAKA nezaklopala na dvere ústavného sudcu
– nevyvážený systém – demokracia alebo diktatúra justície ?
Zo sveta:
– hrozí v USA vlna násilia počas volieb a chcú ju politici naozaj zastaviť ?
– Facebook ako politický fenomén v službách voličov
-
#7 / 30. októbra 202030. 10. 2020
Prehľad zaujímavých udalostí a moje komentáre a glosy dňa 29.10.2020
* Z domova
– Čižnár odchádza, ale syna nám necháva v prokuratúre
– kto unikol Búrke, dobieha ho Víchrica
– zmätočná komunikácia a improvizácia až do konca
* Zo sveta
– ako sa vlastne volí v USA a Trump ešte nemá prehraté
– vakcína bude najskôr v januári, ale Trump verí na zázrak
– islamisti eskalujú teror a politici ešte stupňujú napätie
* Technológie
– regulujme západných gigantov, ale nie pre čínsky monopol.
-
Operácia Spoločná zodpovednosť29. 10. 2020
V dnešnej epizóde sa okrem krátkych aktualít špeciálne venujem Operácii Spoločná zodpovednosť.
Dozviete sa:
– čo si myslím o celej operácii
– aktuálny pohľad na vývoj operácie a celoplošného testovania
– ako mala byť operácia plánovaná a 5 základných podmienok dobrého operačného plánu.
-
-
-
-
Generál z majera – skutočný príbeh20. 1. 2020
Neverte hoaxom a neprajným komentárom na sociálnych sieťach. Tu je skutočný príbeh chudobného chlapca z majera, ktorý sa nikdy nevzdal. Nie je to filmový americký sen, ale skutočný príbeh slovenského chlapca a vojaka, ktorý išiel za svojou víziou a nestratil sa ani vo veľkom svete. Vstúpil do armády, tvrdo na sebe pracoval a aj napriek svojmu pôvodu a neprajnosti osudu sa vypracoval až na najvyššie pozície doma aj v zahraničí.
Ako som sa vôbec dostal z majera až do veľkého sveta? Čo som v živote skúsil? Prečo som nakoniec opustil rady ozbrojených síl a prečo som sa dal na politiku? Život sa nedá vtesnať do jednej hodiny. Ale posúďte sami, ako sa podarilo vyspovedať ma pani Lucii Štasselovej, viceprimátorke Bratislavy.
Dozviete sa:
– kto je generál Macko
– čím som prešiel a čo chcem
– prečo chcem reformovať našu obranu.
-
#3 / 25. júna 201925. 6. 2019
Pokračovanie podcastu, teraz v dvojnásobnej dĺžke. Táto epizóda je nabitá horúcimi témami a príspevkami, ako sa na horúce leto patrí. Téma dňa sa venuje obstarávaniu radarov za 155 mil EUR v podaní ministerstva obrany SR. Napriek tomu, že ministerstvo malo na toto obstarávanie 5 rokov času, teraz zrazu cíti takú časovú tieseň a potrebu okamžite a na priamo uzavrieť obchod tak, že nemôže vyčleniť iným rezortom a verejnosti na pripomienkovanie viac ako 5 dní! Verím, že vláda skôr než rozhodne o nákupe dostane aj odpovede na niektoré otázky. V aktualitách z domova sa vraciam ku víkendovým rokovaniam politických strán a komentujem tlačovú konferenciu SNS a teším sa na programovú diskusiu a nie vyplakávanie na tlačovkách. V zahraničných aktualitách sa bližšie zamýšľam nad príčinami a hlavne možnými dôsledkami konfliktu v Perzskom zálive. Pozývam Vás posadiť sa v klimatizovanom priestore a vypočuť si túto horúcu novinku.
-
#2 / 6.júna 20196. 6. 2019
Vitajte pri počúvaní 2. dielu môjho pravidelného podcastu. Dnes s rubrikami 1) aktuality z domova 2) téma dňa a 3) aktuality zo zahraničia.
Na Slovensku ide všetko po starom. Nie sme vraj mafiánsky štát, len nám každý týždeň pribúdajú tí z verejného sektora, ktorí intenzívne s mafiou a gaunermi spolupracujú a naozaj ide o veľa, doslova o život. Dotknutí sa ozývajú a využívajú svoj skutočný vplyv v tomto "nemafiánskom" štáte, takže báť sa majú opäť občania:
– ozývajú sa bývalí papaláši a oligarchovia a dávajú trestné oznámenia,
– do hľadáčika mocných sa dostal aj náš spolupracovník Braňo Diďák, ktorý si dovolil spolu so svojou iniciatívou prísť s návrhom reformy policajného zboru!
V téme dňa sa podrobnejšie vraciam k jarnému zasadnutiu Parlamentného zhromaždenia NATO v Bratislave.
V zahraničnom bloku venujem pozornosť reorganizácii pozemných síl USA aj spomínam na veľkolepú jazdu po okruhu v Indianopolis. Príjemné počúvanie a ja bežím na GLOBSEC Fórum
-